Variaratos nacionalinis parkas
Variaratos nacionalinis parkas arba Variratos nacionalinis parkas (angl. Wariarata National Park, Varirata National Park) – saugoma gamtos teritorija Papua Naujojoje Gvinėjoje, 50 km į pietryčius nuo Port Morsbio, Variaratos plokščiakalnyje. Plotas – 6562 ha. Įkurtas 1967 m. Nacionaliniame parke saugomas drėgnojo atogrąžų miško plotas aplink Astroleibo kalną. Auga eukaliptai, mirtenės, orchidėjos, paparčiai. Gausu paukščių (įvairios papūgos, rojaus paukščiai, palapinukiniai ir kt.).